**PLAÇA DEL REI**

La **plaça del Rei** és una plaça situada al sud-est del centre històric de [Tarragona](https://ca.wikipedia.org/wiki/Tarragona).

Aquesta plaça ha tingut diversos noms. Alguns són "Plaça del Castell", "Plaça comuna", "Plaça Nova" i "Plaza Augusto".

S'hi troben les restes de l'antic [Pretori](https://ca.wikipedia.org/wiki/Pretori) [romà](https://ca.wikipedia.org/wiki/Antiga_Roma), que va acollir l'emperador [August](https://ca.wikipedia.org/wiki/August) i la major part de reis de la Corona de Catalunya i Aragó.

Més tard fou transformat en l'anomenat [Castell del Rei](https://ca.wikipedia.org/wiki/Castell_del_Rei_%28Tarragona%29), on van sojornar la major part dels reis catalans, per la qual cosa la plaça es coneix amb aquest nom des del segle XV.

Hi ha també la seu del [Museu Nacional Arqueològic de Tarragona](https://ca.wikipedia.org/wiki/Museu_Nacional_Arqueol%C3%B2gic_de_Tarragona) i les esglésies de [Natzaret](https://ca.wikipedia.org/wiki/Esgl%C3%A9sia_de_Natzaret_%28Tarragona%29) i de la Trinitat, i és el lloc de reunió dels «misteris» que participen en la processó del Sant Enterrament durant la [Setmana Santa](https://ca.wikipedia.org/wiki/Setmana_Santa).



